Bierbroeders - #1 West Fries Pale Ale 33cl - Melgers Wijn en DrankenMelgers Wijn en Dranken Bierbroeders - #1 West Fries Pale Ale 33cl - Melgers Wijn en Dranken
Home / Pale Ale / Bierbroeders – #1 West Fries Pale Ale 33clâ€¹Terug naar vorige pagina
Product code: 109376 Categorieën: Amber & Elegant, Pale Ale, Bieren Ngatjizeko tree af - Ministeries - Republikein
Wednesday, March 21st, 06:40:32
Die nuwe mediasekretaris van die kantoor van die president, dr. Alfredo ­Tjiurimo Hengari, het gister aan ­Republikein bevestig minister Immanuel Ngatjizeko het ­afgetree.
In 'n nuusverklaring het Hengari gister gesê president Hage Geingob het Ngatjizeko weens sy gesondheid uit sy pos ­ontslaan.
Dié besluit, wat deur ­Ngatjizeko se dokter aangemoedig is, is ­onmiddellik van toepassing.
Ngatjizeko is vir sy bydraes in verskillende ­hoedanighede deur die president geloof, wat gesê het: “Jy was 'n ­modelkader en 'n uitstekende dienskneg vir die mense van Namibië, en dít blyk uit jou reputasie as 'n ­bewonderde en gerespekteerde leier in die gemeenskap.”
Geingob het hom voorspoed ­toegewens en vir sy ­waardevolle en voorbeeldige bydrae tot die Swapo-party, die regering van Namibië, en Namibiërs bedank.
Ngatjizeko is vroeër ­vandeesmaand na die posisie van minister van presidensiële aangeleenthede verplaas, waar hy vir mnr. Frans Kapofi vervang het.
Voorheen was Ngatjizeko die minister van nywerheids­ontwikkeling, handel en SME-ontwikkeling.
Hy kon nie vir kommentaar bereik word nie, maar mnr. Pieter van der Walt, ­adjunkminister van nywerheidsontwikkeling, handel en SME-ontwikkeling, het wel bevestig Ngatjizeko het onlangs nie in goeie gesondheid verkeer nie.
“Ek weet my minister is bietjie siekerig,” het Van der Walt gesê.
Minister Tjekero Tweya is tans aan die hoof van dié ­ministerie.